CELEX: 32020D0609
Language: bg
Date: 2020-04-27 00:00:00
Title: Решение (ЕС) 2020/609 на Съвета oт 27 април 2020 година относно позицията, която трябва да се заеме от името на Европейския съюз в рамките на Съвместния комитет за митническо сътрудничество, създаден съгласно Споразумението между Европейския съюз и Нова Зеландия за сътрудничество и административна взаимопомощ в митническата област, по отношение на приемането на вътрешния процедурен правилник на Съвместния комитет за митническо сътрудничество

5.5.2020   
               
               
                  BG
               
               
                  Официален вестник на Европейския съюз
               
               
                  L 142/3
               
            
         РЕШЕНИЕ (ЕС) 2020/609 НА СЪВЕТА
         oт 27 април 2020 година
         относно позицията, която трябва да се заеме от името на Европейския съюз в рамките на Съвместния комитет за митническо сътрудничество, създаден съгласно Споразумението между Европейския съюз и Нова Зеландия за сътрудничество и административна взаимопомощ в митническата област, по отношение на приемането на вътрешния процедурен правилник на Съвместния комитет за митническо сътрудничество
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Европейския съюз и Нова Зеландия за сътрудничество и административна взаимопомощ в митническата област (наричано по-долу „споразумението“) бе сключено от Съюза с Решение (ЕС) 2018/601 на Съвета (1) и влезе в сила на 1 май 2018 г.
                  
               
                     (2)
                  
                  
                     Съгласно член 20, параграф 2, буква д) от споразумението Съвместният комитет за митническо сътрудничество, създаден съгласно член 20, параграф 1 от споразумението, приема своя вътрешен процедурен правилник.
                  
               
                     (3)
                  
                  
                     Целесъобразно е да се установи позицията, която трябва да се заеме от името на Съюза в рамките на Съвместния комитет за митническо сътрудничество, тъй като решението ще породи правни последици в Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвместния комитет за митническо сътрудничество, създаден съгласно Споразумението между Европейския съюз и Нова Зеландия за сътрудничество и административна взаимопомощ в митническата област, по отношение на приемането на вътрешния процедурен правилник на Съвместния комитет за митническо сътрудничество е да се изрази подкрепа за проекта на решение на Съвместния комитет за митническо сътрудничество (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 27 април 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ЕС) 2018/601 на Съвета от 16 април 2018 г. за сключване от името на Европейския съюз на Споразумението между Европейския съюз и Нова Зеландия за сътрудничество и административна взаимопомощ в митническата област (ОВ L 101, 20.4.2018 г., стр. 5).
         
            (2)  Вж. документ ST 6932/20 на http://register.consilium.europa.eu.